ЖОГОРКУ ЕВРАЗИЯ ЭКОНОМИКАЛЫК КЕҢЕШИ


ЧЕЧИМ

	2026-жылдын «29» майы
	№ 10
	 Астана шаары



Жогорку Евразия экономикалык кеңешинин 2019-жылдын 
20-декабрындагы № 31 чечимине өзгөртүүлөрдү киргизүү жөнүндө

Евразия экономикалык бирлигинин жалпы электр энергетика рыногу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 21 тиркеме) 42-пунктуна ылайык Жогорку Евразия экономикалык кеңеш чечти:
1. Жогорку Евразия экономикалык кеңешинин 2019-жылдын 
20-декабрындагы № 31 «Евразия экономикалык бирлигинин жалпы электр энергетика рыногун түзүүгө багытталган иш-чаралар планы жөнүндө» чечимине тиркемеге ылайык өзгөртүүлөр киргизилсин.
2. Ушул Чечим расмий жарыяланган датадан тартып күчүнө кирет.


Жогорку Евразия экономикалык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

	ТИРКЕМЕ

Жогорку Евразия экономикалык кеңешинин 2026-жылдын 
29-майындагы № 10 чечимине 




Жогорку Евразия экономикалык кеңешинин 2019-жылдын 
20-декабрындагы № 31 чечимине киргизилүүчү 
ӨЗГӨРТҮҮЛӨР

1. Төмөнкүдөй мазмундагы 22 жана 23-пункттар менен толукталсын:
[bookmark: _GoBack]«22. 2029-жылдын 1-январына чейин Евразия экономикалык бирлигинин жалпы электр энергетика рыногунда электр энергиясы менен соода жүргүзүү Евразия экономикалык бирлигинин жалпы электр энергетика рыногу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 21 тиркеме) 24-пунктунун 1 жана 3-пунктчаларында көрсөтүлгөн ыкмалар менен жүзөгө ашырылат деп белгиленсин.
23. Ушул Чечим менен бекитилген пландын 8-пунктунда каралган акт күчүнө кирген датадан тартып жана көрсөтүлгөн пландын 23-пунктунда каралган иш-чаралар аткарылгандан кийин 12 айдын ичинде кошулуу жөнүндө келишимдин формасында каралган өткөөл жоболорго ылайык Евразия экономикалык бирлигинин жалпы электр энергетика рыногунда документ жүгүртүү жүзөгө ашырылат деп белгиленсин.».
2. 3-пунктта «, 2026-жылга чейин кошо алганда» деген сөздөр алып салынсын.
3. Көрсөтүлгөн Чечим менен бекитилген Евразия экономикалык бирлигинин жалпы электр энергетика рыногун түзүүгө багытталган иш-чаралар планында:
а) 5-пункттун төртүнчү графасында «2028-жылдын 1-январына чейин» деген сөздөр «2030-жылдын 1-январына чейин» деген сөздөр менен алмаштырылсын.
б) 8-пункттун төртүнчү графасында «2025-жылдын 1-июнуна чейин» деген сөздөр «2026-жылдын 1-августуна чейин» деген сөздөр менен алмаштырылсын;
в) 12-пункттун төртүнчү графасында «2025-жылдын 1-июнуна чейин» деген сөздөр «2026-жылдын 1-октябрына чейин» деген сөздөр менен алмаштырылсын;
г) 13-пункт төмөнкүдөй редакцияда баяндалсын:

	«13. Бирликтин жалпы электр энергетика рыногунда электр энергиясын борборлоштурулган сооданын технологиялык негизинин иштешине тесттик сыноолорду жүргүзүү
	мүчө мамлекеттер, Комиссия
	–
	ушул пландын 
8-пунктунда көрсөтүлгөн кошулуу жөнүндө келишимдин формасы бекитилген датадан тартып 2028-жылдын 1-ноябрына чейин мезгил-мезгили менен»;

	
д) төмөнкүдөй мазмундагы 24-пункт менен толукталсын:


	«24. Бирликтин жалпы электр энергетика рыногунун субъекттеринин каттоочу менен маалымат алмашуусунда электрондук документ жүгүртүүнүн иштешине тесттик сыноолорду жүргүзүү
	мүчө мамлекеттер
	–
	2026-жылдын 
1-ноябрына чейин ушул пландын 
8-пунктунда көрсөтүлгөн кошулуу жөнүндө келишимдин формасында каралган өткөөл жоболорго ылайык жүзөгө ашырылуучу документ жүгүртүү бөлүгүндө;

ушул пландын 
23-пункту аткарылгандан кийин 12 айдын ичинде»

